ེ་བཞད་པ་རྡོ་རྗེའི་སྐྱེ་བ་བླངས་པའི་དུས་སུའང་མི་དྲགས་པའི་ཐབས་མེད་ཀྱང་ཤི་མོད།།
དུས་ད་ལྟ་ཡང་དྲགས་པའི་ཐབས་དག་འདུག་སྟེ་མི་འཚོ་བར་འདུག་གསུངས་པས།ཕལ་ཆེར་སྡུག་བསྔལ་གྱིས་མནར་བར་གྱུར་ཏོ།།དེར་བླ་མ་བྱང་གླིང་པས

་ཁམས་མེ་རང་མི་གདངས་ན་སྐུ་སྐྱེ་བ་ཕྱི་མ་གང་དུ་འཁྲུངས་ལགས་ཞུས་པས།ད་སྐྱེ་བ་ཕྱི་མ་དབུས་གཙང་ཕྱོགས་སུ་སྔགས་པ་ཞིག་གི་བུར་སྐྱེས་ནས།།
བཀའ་རྒྱུད་སྡེའི་རྗེས་སུ་འབྲང་སྟེ།འགྲོ་བ་སེམས་ཅན་གྱི་དོན་ཚད་མེད་པ་ཞིག་ཡོང་གསུངས།འོ་ན་བདག་ཅག་སྐྱེ་བ་འདི་ག་རང་ལ་དྲུང་ངུ་འོང་བར་ཞུས
པཔས།བུ་ཁྱེད་དེ་ཙན་རྒོད་ཚོང་པའི་ཕོ་ཚུགས་འཛིན་འཛིན་ནས།དེ་ན་མར་ཡོད་དོགས་ཀྱང་མེད།ཡོངས་ཀྱང་ངོ་ཡང་མི་ཤེས།རྒོད་ཚང་པ་རང་ལ་གསོལ།།།
བ་བཏབ་པས་ཆོ་ག་གསུངས།སྐུ་སྐྱེ་དེའི་ཕྱི་མ་གང་དུ་བ་ཞེས་ཞུས་པས།དེ་ནས་ཁོ་བོ་སྟེང་གི་ཕྱོགས་སུ་ཞིང་ཁམས་པདྨས་བརྒྱན་པ་ར།བྱང་ཆུབ་སེམས
དཔའ་མ་ཆགས་པདྨ་ཅན་ཞེས་བྱ་བར་སྐྱེ་བ་བླངས་ནས་འབད་རྩོལ་མེད་པར་འགྲོ་དོན་བྱེད་པ་ཞིག་ཡོང་བ་ཡིན་གསུངས།དེའི་རྗེས་སུ་སྐུ་སྐྱེ་བ་ཇི་འདྲ།
ཞིག་མཆི་ཞུས་པས།དེ་རྗེས་འཇིག་རྟེན་གྱི་ཁམས་རྡུལ་དང་བྲལ་བ་ཞེས་བྱ་བར།ཁོ་བོ་དེ་བཞིན་གཤེགས་པ་རྡུལ་སེལ་རྒྱལ་པོ་ཞེས་བྱ་བར་འཚང་རྒྱ་བ།།

ཡིན་ཏེ།།དེ་ཡི་དུས་ཁྱེད་ང་ལ་དད་ཅིང་མོས་པ།རྗེས་སུ་འཇུག་ཅིང་གསོལ་བ་འདེབས་པ།མདོར་ན་ངའི་མཚན་ཐོས་པ་ཐམས་ཅད་ཀྱང་།།
ཞིང་དེར་སྐྱེ་བར་འདུག་པས།ཁྱེད་རྣམས་དགའ་བར་གྱིས་ཤིག་གསུངས་སོ།།དེ་ནས་དབྱར་ཟླ་ར་བའི་ཆོས་གསུམ་གྱི་སྔ་དྲོ་ཉི་མ་དྲོས་ཙམ་ན།སློབ་དཔོན
གཞོན་སེང་།དབང་ཕྱུག་རྒྱལ་མཚན།བཀྲ་ཤིས་དཔལ།རྡོར་མགོན་བཞི་སྤྱན་སྔར་ཤོག་གསུངས་པར་བཅར་ནས་སྐུ་ཚེ་བརྟན་པ་དང་གལ་ཏེ་གཤེགས
ནའང་ཤུལ་དུ་གདན་ས་དང་རྟེན་བཞེངས་བྱེད་པར་ཞུས་པས།གནས་རི་ཁྲོད་ཀྱི་དགོན་པར་ཚེ་འདི་བློས་བཏང་ནས་སྒྲུབ་པ་ཉམས་སུ་ལེན་ཞིང་།བཟང་ངན
འབྲིང་གསུམ་སྤྱི་བོར་འཁུར།མོས་གུས་གནད་དུ་སོང་།སྟོང་ཉིད་སྙིང་རྗེ་འབྱོངས་པ་རྣམས་ཀྱི་ངའི་གདན་ས་བཟུང་ཞིང་བརྒྱད་པ་ཟིན་པ་ཡིན་ནོ།།
དེ་ལྟ་མ་ཡིན་པར།གཅིག་གིས་འདིར་དཔོན་བྱས་ནས་འཁོར་འབུམ་ཚོ་གཅིག་བསྐྱངས་ཀྱང་ངའི་གདན་ས་བཟུང་བ་མ་ཡིན་པས་མོས་གུས་སུ་ཆེ་བས

སྣ་དྲོངསཱ་ལ་ཀུན་ཀྱང་སྒྲུབ་པ་ལ་གྱེས་ནས་འདིར་གཅིག་ཀྱང་མེད་པ་གྱིས་ཤི་ཀ།སྒྲུབ་པ་བྱེད་པ་དེ་ལ་འཁོར་མཁན་མི་གཅིག་མེད་ཀྱང་བླ་མའི་གད་ནས
བཟུང་བ་ཡིན་པས་ཐུགས་དགོངས་རྫོགས་སོ།།སྒོ་མ་སྒྲུབ་བྱས་ཤིང་གསོལ་བ་བཏབ་པས་རང་སེམས་བླ་མ་སྐུ་གསུམ་དུ་འཆར་བ་དེ་ག་ངའི་རྟེན་ཡིན།།
སྒོམ་ཆེན་པ་ནད་ཟག་མེད་ཀྱི་ཏིང་ངེ་འཛིན་ལ་ཡོད་པ་དེ་ཐོན་ནས།སེར་ཆགས་ལ་སོགས་པ་བྱས་ཀྱང་ཟག་མེད་ཀྱི་དགེ་བ་ཟག་བཅས་སུ་འགྱུར་བ་ཡིན་ཏེ།
དབས་ཁེབས་ཆུང་བ་མེད།ང་ལ་ཡང་སེར་ཆགས་ལ་སོགས་པའི་དགེ་བ་ཁྱེད་ཀྱིས་བྱ་མི་དགོས།ང་རང་གིས་སྔོན་བསྐལ་པ་དཔག་ཏུ་མེད་པ་ནས་ཚོག
གཉིས་བསགས་པའི་དགེ་བ་དེ་དག།ད་ལྟ་རང་རྒྱུད་ན་ཕུང་དེ་ཡོད་པ་ཡིན་གསུངས།ཡང་།འདིར་ཚོགས་པའི་བུ་སློབ་འདི་རྣམས་སུ་ལ་རེ།ཆོས་རྗེ་
རང་ལ་འདུས་པ་ལགས་མོད།འདི་ཚོ་ལ་ཞལ་མཇལ་དང་ཞལ་བསྐོས་རེ་ཙམ་མ་གནང་ན་ཡི་ཆད་པར་འགྱུར་བས་ཅིས་ཀྱང་ཞལ་མཇལ་བ་ཞུ་ཞུས་པས།།

ཁོ་བོའི་ཞལ་བསྐོས་ཚིག་གསུམ་པོ་དེ་སྔར་ཡང་ཐམས་ཅད་ཀྱིས་ཐོས་པར་བྱས་ཡོད།ད་ཡང་དེ་ག་ལས་མེད་ཞལ་བསྐོས་རྣམ་ཐར་གྱིས
བསྟན།ཆོས་མཛད་སྤྱོད་ཀྱིས་བཤད།གདམས་ངག་ལག་ལེན་གྱིས་བསླབས་ཡོད་པ་ཡིན་ནོ་གསུངས།ཡང་།ང་ལ་ཆོས་རྗེ་ཏྱ་རས་ཀྱི་ཞལ་ནས།རྗེ
བཙུན་མི་ལའི་རྣམ་ཐར་སྐྱོངས་ལ་ཤུལ་དུ་རྗེས་མེད་པ་གྱིས་ཤིག་གསུངས།ངེས་མི་ཚེར་དེ་གསུམ་ལ་ཉམས་ལེན་བྱས་པ་ཡིན་པས།།དེའི་ཐོག་ཏུ་འགྲོ
ཡང་འགྲོ།འགྲོ་དགོས་ཀྱང་ཡིན་གསུངས།ད་ཁྱེད་རང་རྣམས་ངའི་རྣམ་ཐར་བྱེད་སྤྱོད་ཀྱི་ལག་ལེན་ལ་བལྟས་པས་ཆོག་པ་ཡོད་པས་བླ་མ་དྲིན་ཆེ་བ
ཡིན་ནོ།།ཞེས་དང་།ལར་བླ་མ་ཞལ་མཇལ་བ་ཡང་སེམས་རིག་སྟོང་ཕྱག་རྒྱ་ཆེན་པོར་ཤར་ན་བླ་མའི་ཐུགས་དང་མཇལ་བ་ཡིན།ངག་གྲགས་སྟོང
ལྷན་སྐྱེས་སུ་ཤ་ར་ན་བླ་མིའི་གསུང་དང་མཇལ་བ་ཡིན།ལུས་སྣང་སྟོང་ལྷ་སྐུ་སྒྱུ་མ་ལྟ་བུར་ཤར་ན་བླ་མའི་སྐུ་དང་མཇལ།དགེ་སྡིག་སེམས་སྐད་ཅིག།

མ་ལ་འདོར་ལེན་ཤེས་ན་བླ་མའི་ཡོན་ཏན་དང་མཇལ།དམིགས་པ་མེད་པའི་སྙིང་རྗེ་ཆེན་པོའི་ངང་ནས་ལས་འབྲེལ་དཔག་ཏུ་མེད་པའི་ས་བོན་འདེབས།
ཤེས་ན་བླ་མའི་ཕྲིན་ལས་དང་མཇལ་བ་སྟེ།ཆོས་དེ་ལྔ་དང་མ་བྲལ་ན་མོས་གུས་རྒྱུན་ཆད་མེད་པ་བྱ་བ་ཡིན།དུས་རྟག་ཏུ་བླ་མ་དང་མ་བྲལ་བ་བྱ
པ་ཡིན་ནོ།།དེ་ལྟ་བུ་ཞིག་མ་བྱུང་ན་ད་ལྟའི་བླ་མ་འདིས་རྟག་ཏུ་ལང་བ་མིན་ནོ་གསུངས།དེ་ནས་ཉི་མ་ཕྱེད་ཡོལ་ཙམ་དུ་སོང་བ་དང་།སྐུ་ཁམས་བཟང
ཚུལ་བསྟན་ཏེ་ཆོས་ཟབ་མོའི་གསུང་གླེང་ཡ་མང་དུ་བྱོན།དུས་ད་ལྟ་ཆོས་ཆོག་ཤེས་པ་དང་དཔེ་ལ་ཡོད་པ་དང་།གོ་ཡུལ་ལ་ལས་པའི་ཆོས་ཀྱིས
ཕན་མི་ཐོགས་པས།སེམས་སྐྱེ་ཤི་མེད་པའི་དོན་རེ་མངོན་དུ་གྱུར་དགོས་པ་འདུག་གོ།ཞེས་སོགས་གསུངས་སོ།།ཡང་ངའི་ཕུང་པོ་འདི་བྱ་ཁྱི།།
ཐོར་རེ་བྱིན་ནས་བཏང་ན།དེ་དག་འཁོར་བ་ལས་ཐར་བར་འགྱུར་ཏེ།དེ་ཁྱེད་ཀྱིས་མི་ནུས།ཡང་ན་དུམ་བུར་བཏུབས་ནས་ནམ་མཁའ་ལ་གཏོར་ན།།

དཔལ་བདེ་མཆོག་གི་ལྷ་ཚོགས་དང་དཔའ་བོ་མཁའ་འགྲོའི་ཚོགས་ཀྱིས་མཁའ་སྤྱོད་དུ་གདན་དྲངས་ནས་ཕུང་པོ་ལྷག་མེད་དུ་འགྲོ་བ་ཞིག
འོང་བ་འདུག་སྟེ།དེ་ཡང་མི་བྱེད་པར་འདུག།ཡང་ན་དུམ་བུར་བྱས་ཏེ་གཡས་རུ་གཙང་པོ་དང་པོང་ཆུ་ལ་སྦྱངས་ན་ཆུར་གནས་སེམས་ཅན་ཐར་པའི་ལམ་སྨྲ་
བྲིགྲི་ན་པར་འགྱུར་ཏེ།དེ་ཡང་བྱེད་མི་ནུས་པར་འདུག་གི།ད་མེར་བསྲེགས་ལ་རུས་པ་དང་ཐལ་བ་ཆ་གསུམ་དུ་བགོས་ནས་ཆ་གཅིག་གཡས་རུ་གཙང་པོ་ལ་
པོ།རྒྱ་ནག་བརྒྱད་ནས་ཕྱིའི་རྒྱ་མཚོ་ལ་འགྲོ།ཆ་གཅིག་བོང་ཆུ་ལ་ཕོ་རྒྱ་གར་བརྒྱུད་ནས་ཕྱིའི་རྒྱ་མཚོ་ལ་འགྲོ་བས་ཆུ་ནང་ན་གནས་པའི་སེམས་ཅན་ཐམས་ཅད
ངན་སོང་དུ་མི་འགྲོ་བར་ཐར་པའི་གོ་འཕང་ཐོབ་པར་འགྱུར་བས་དེ་ལས་ཁེབས་ཆེ་བ་མེད་དོ།།ཆ་གཅིག་དང་ཞུན་གདུང་གང་ཐོབ་རེ་བུ་སློབ་རྣམས་ལ་བཀྱེ་ནས
སེམས་ཅན་རྣམས་ལ་ཅི་ཁེབས་གྱིས་ཤིག།ངའི་ཤ་འདི་སྐྱེ་བ་བདུན་པའི་ཤ་དང་འདྲ་བས་དེ་ཐོབ་པའི་སེམས་ཅན་རྣམས་ངན་སོང་དུ་མི་འགྲོ་བ་ཐར་པ་ཐོབ

པས་འཚེངས་སོ།།ཞེས་བཀའ་བསྔལ་ཏོ།།དེ་ནས་ཉི་མྱུར་ཙམ་ལ་སྲིད་གསུམ་འགྲོ་བའི་མགོན་སྐྱབས་གཅིག་པུ།གཟུགས་སྐུའི་བཀོད་པ་དབྱིངས་སུ་
ཐིམ་པའི་ཚུལ་གྱིས་ཡོངས་སུ་མྱ་ངན་ལས་འདས་སོ།།དེ་མ་ཐག་ཏུ་ཀུན་བཟོད་ཀྱི་ཁྱོན་ཆེན་པོ་མངོན་པར་གཡོས།རབ་ཏུ་གཡོས།འདོད་པའི་ལྷ་དང་།།
ཚངས་རིས་ལ་སོགས་པ་འོག་མིན་དུ་ཐུག་པའི་བར་གྱི་ལྷ་རྣམས་ཀྱིས་མེ་ཏོག་ཁ་དོག་སྣ་ཚོགས་པའི་ཆར་ཕབ།རོལ་མོ་ལ་སོགས་པསྙན་པའི་སྒྲ་དབྱངས་ཀྱིས
པར་སྣང་ཐམས་ཅད་ཁེངས།ལྷའི་དྲི་བཟང་གིས་ཁྱབ་པ་ལ་སོགས་མཆོད་པའི་རྫས་དུ་མས་མཆོད་ཅིང་བསྟོད་པར་བྱས་སོ།།གཞན་ཡང་འཇའ་འོད་སྣ་ལྔའི
ཀུར་ཕུབ་པ་སོགས་ངོ་མཚར་བའི་ལྷས་དཔག་ཏུ་མེད་པ་ཡུན་རིང་པོའི་བར་བྱུང་།ཆོས་ལྔའི་སྔ་དྲོ་གདུང་ཞུགས་ལ་སྦྱངས།དེ་ལྟར་འགྲོ་བའི་བླ་མ་རྡོ་རྗེ་སེམས
དཔའ་སྐུ་དངོས་འདི་ལྟ་བུ་འཇིག་རྟེན་ཁམས་སུ་བྱོན་པའང་ཨུ་དུམྦཱ་རའི་མེ་ཏོག་ལྟར་ན།རང་ཅག་ཚོགས་གཉིས་ཀྱི་ས་བོན་གོང་དུ་སྤེལ་ཕྱིར་གདུང་ཆོ་ག་མཆོད།།

འཁྲུལ་རྒྱ་ཆེན་པོ་བརྩམྲ་པར་རིགས་སོ་སྐམ་ནས།བུ་སློབ་དང་དང་ལྡན་ཚོགས་ཀྱིས་མཆོད་པའི་བྱེ་བྲག་ཏྱརྒྱ་ཆེ་ཞིང་རྒྱན་མི་ཆད་པ་ཀུན་ཏུ་བགྲང་པོའི
མཆོད་སྤྲིན་ལྟ་བུས་ཟླ་བ་གཅིག་གི་བར་མཆོད་ཅིང་།ཕྱག་དང་བསྐོར་བ་དང་།གསོལ་བ་འདེབས་པ་དང་།སྨོན་ལམ་འདེབས་པས་དུས་འདའ་བར་བྱས་སོ།།
དེ་ནས་ཟླ་བ་ཕྱི་མའི་ཆོས་གསུམ་ལ་གདུང་ཞལ་ཕྱེ་བས།སྐུ་དང་ཡིག་འབྲུ།འཕེལ་གདུང་ལ་སོགས་པ་མང་དུ་བྱོན་ཡང་།ཕལ་ཆེར་མཁའ་འགྲོ་མས་སྤྱན་
དྲངས་ནས་མ་ཐོབ།དེ་ལྷག་ཆ་གསུམ་དུ་བགོས་ནས།ཆུར་གནས་ཡིད་ཅན་གྱིས་གཙོས་འགྲོ་བ་ཚད་མེད་པའི་དོན་དུ་ཆོས་རྗེའི་བཀའ་ཆེམས་ལྟར་བགྱིས་སོ།།
དེར་འདུས་པའི་དགེ་འདུན་དང་ཞལ་སློབ་བགྲང་ལས་འདས་པ་དག་ཀྱང་།ཆོས་རྗེའི་བཀའ་བཞིན་ཐམས་ཅད་ཀྱིས་དཀར་བརྒྱུད་གོང་མའི་ཞབས་ཀྱིས་བཅགས
པའི་གནས་ཆེན་དང་།བས་མཐའ་དང་།རོ་ལྡན་ལ་སོགས་རི་ཁྲོད་དབེན་གནས་རྣམས་སུ་ཚེ་བློས་བཏང་ནས་ཆོས་བརྒྱད་མགོ་སྙོམས་ཏེ།རྗེ་མི་ལའི་རྣམ་ཐར

ཁོ་ནའི་ཚུལ་བསྐྱངས་པས་ལ་ལས་ནི་རིག་པ་འཛིན་པ་བརྙེས།ལ་ལས་གྲུབ་ཆེན་བརྒྱད་ལ་མངའ་དབང་འབྱོར།ལ་ལས་དངོས་གྲུབ་རྣམ་པ་གཉིས
ཀ་བརྙེས་ཏེ།འཁོར་བ་མ་སྟོང་གི་བར་དུ་འགྲོ་བའི་དོན་མཛད་ཅིང་བཞུགས་སོ།།ཡོན་ཏན་གཏིང་མཐའ་དཔག་དཀའ་རིན་ཆེན་མཚོ།།དོན་གཉིས།།
ངོ་མཚར་རླབས་འབྲེར་ཚུལ་མཐའ་དང་།།པརྗོད་ནུས་མིརཱ་ཡང་དད་པའི་ཚིག་སྐྱོགས་ཀྱིས།།ཅུང་ཟད་བླངས་འདི་འཁོར་བའི་གདུང་སེལ་ཡིན༡
གང་ཞིག་ངེས་འབྱུང་སོ་ཐར་རྩ་བ་བརྟན་གྱུར་ཅིང་།།གཞན་ཕན་བྱང་སྡོམ་ལྗོན་བཟང་དག་སྨང་སྔགས་སྡོམ་བཅས་ཀྱི་ངོ་གོ་མེ་ཏོག་བཀྲ།།མཐར་ཕྱིན་
དངོས་གྲུབ་འབྲས་བུས་དུད་གྱུར་པ།།འགྲོ་མགོན་ཡོངས་འདུ་ས་བརྟོལ་བསྔགས་པར་འོས།༡།རིག་འཛིན་རྒྱལ་སྲས་དེ་ནི་ངེས་འབྱུང་གིས།།བདག
བདེ་ཚེ་འདིའི་ཞེ་ན་འཁྲི་ཀུན་བཅད་ནས།།དཀའ་སྤྱད་དྲག་པོས་སྒྲུབ་པའི་རྒྱལ་མཚན་བསྒྲེངས།།ཕྱི་རབས་རྣམས་ལ་བརྡའ་སྟོན་ཡིན་ཞེས་གསུངས།༧

མིང་ཚིག་མང་པོའི་ཆོས་གཞན་ལོ་མ་དང་།།མེ་ཏོག་ལྟར་མང་དེ་ཕྱིར་སྙིང་པོའི་དོན།།རྣམ་ཐར་ཆོས་སུ་སྟོན་འདི་འབྲས་བུ་དངོས།།ཤེས་ལྡན།
ཉམས་ལེན་ཚིག་དྲིལ་འདི་ལ་མཛོད།ཤིན་ཏུ་རྙེད་དཀའི་དལ་རྟེན་ཐོ་ཡོར་ལུས།།ཡུན་རིང་མི་རྟག་རྣམ་ཤེས་བྱིའུ་ཆུང་གཉིས།།ཡུད་ཙམ་འགྲོགས་ཚེ
གཏན་བ་དེའི་གྲབས་ཤིག་གྱིས།།བེམ་རིག་བྲལ་དུས་འགྱོད་ཀྱང་ཅུང་ཞིག་ཕྱིས།འཁོར་བའི་རྒྱ་མཚོ་གཏིང་མཐའ་ཡོད་མིན་ལ།།ཚེ་འདིའི་བདེ་སྐྱིད
སྒྱུ་མའི་བསླུ་བྲིད་མཁས།།ཀྱེ་མ་མྱུར་དུ་དམ་ཆོས་གྲུ་བོ་ཚོལ།།རིན་ཆེན་ཐར་གླིང་བགྲོད་ལ་བརྩོན་པར་རིགས།༦།ངན་སོང་སྡུག་བསྔལ་ཐོས་པའང་་
བཟོད་དཀའ་ན།།ཆོས་ཕྱིར་དཀའ་བ་སྤྱོད་པ་བསྔགས་འོས་ཡིན།།དབེན་པའི་གནས་སུ་གཡེང་བ་ཀུན་སྤངས་ནས།།རིམ་གཉིས་ཉམས་ལེན་མཛོད་ཅིག
བློ་ལྡན་རྣམས།༧།འདིར་འབད་དགེ་བས་འགྲོ་བ་འདི་དག་ཀུན།།དཔལ་ལྡན་བླ་མའི་རྣམ་ཐར་རྗེས་བསླབས་ནས།།བདེ་གཤེགས་རྡུལ་སེལ

རྒྱལ་པོའི་ཞིང་།ཁམས་སུ།།སྐྱེས་ནས་རྣམ་མཁྱེན་གོ་འཕང་མྱུར་ཐོབ་ཤོག།དེ་ལྟར་ས་གསུམ་ན་རྩོ་ང་མེད་དུ་གྲགས་པའི་ཆོས་ཀྱི་རྒྱལ་པོ་རྒོད
ཚང་པ།རབ་བྱུང་གསུམ་པའི་ནང་འཁྲུངས་ཏེ་བཞི་པར་གཟུགས་སྐུ་དབྱིངས་སུ་བསྡུས་ནས་ད་བར།སློབ་དཔོན་བྱང་དཔལ་གྱི་རྩ་ག་རིས་ཆེན
མོ།སློབ་དཔོན་དབང་ཕྱག་རྒྱལ་མཚན་གྱི་གནད་བཏུས་སྒྲོན་མེ།མྱ་ངན་འདས་ཆུང་།བྱང་ཆུབ་འོད་ཀྱི་དགོས་འདོད་ཀུན་འབྱུང་།བྱང
སེམས་ཤེར་གཞོན་གྱི་ཁྱད་འཕགས་བདུན་མ།ལྷ་བཙུན་བསོད་ནམས་སྟོབས་ཀྱི་ཡོན་ཏན་སྒོ་འབྱེད།སྤྲུལ་སྐུ་མཁའ་སྤྱོད་དབང་པོའི་གསལ་བྱེད
སྒྲོན་མེ།རྒྱལ་ཐང་པ་བདེ་ཆེན་རྡོ་རྗེས་བཀོད་པའི་རྣམ་ཐར།རྩེ་བརྒྱ་པས་མཛད་པའི་རྣམ་ཐར།རྣམ་ཐར་ལེའུ་མ།གསང་བ་མ་སོགས་དང་།
དེདེ་རྗེས་སངས་རྒྱས་དར་པོས་རྣམ་ཐར་བཅུ་ཕྲག་གཅིག་དང་ལྔའི་ནང་ནས་རགས་བསྡུས་ཕྱོགས་གཅིག་ཏུ་བསྒྲིགས་པ་ནོར་བུའི་འཕྲེང་བ་བཅས

ཡོད་འདུག་རུང་།དེང་སང་དཔེ་རྒྱུན་རེ་ཟུང་ལས་མཇལ་དུ་མི་སྣང་ངོ་།།རྗེ་པདྨ་ཆོས་ཀྱི་རྒྱལ་པོ་མཆོག་ནས་ཀྱང་།།
འདི་ནི་ཆོས་ཚུལ་བཞིན་བྱེད་པ་རྣམས་ཀྱི་མིག་ལྟོས་བྱས།རྣམ་ཐར་ཆོས་སུ་སྟོན་པའི་ཞལ་གདམས་ཀུན་གྱི་སྙིང་པོ་ལྟ་བུ་ཡིན་ཕྱིར་གོ་བདེར
སྒྲིགས་ཤིག་ཅེས་ལྷའི་རེག་བྱ་དང་།རིན་གཉིས་ཀྱི་མེ་ཏོག་སྐྱེས་དང་བཅས་བཀའ་གནང་བ་གཙུག་ཏུ་བཀུར་ནས།རྟོགས་བརྗོད་ནོར
བུའི་འཕྲེང་བ་ལ་གཞིར་བྱས་ཏེ་འདྲ་མིན་རེ་ཟུང་ཁུངས་བཙུན་འགའ་དང་བསྟུན་ནས་དག་པར་བྱས་ཏེ་གོ་བདེར་བསྒྲིགས་པ་འདི་བཞིན་རབ
བྱུང་བཅུ་དྲུག་པའི་ཆུ་མོ་སྦྲུལ་གྱི་ལོ་ཧོར་གྱི་ཟླ་བ་བཞི་པ་དུས་འཁོར་བའི་ས་ག་ཅན།ལུམྦི་ནི་ཚལ་དུ་སྐུ་བཅོས་པའི་དུས་ཆེན་ཡར་ཚེས་བདུན་ལ་གྲུབ་པའི
བསྟི་གནས་ཤྲཱི་འཆི་མེད་ཀེའུ་ཚང་དུ་འབྲུག་པའི་མཚན་འཛིན་དགེ་སྦྱོང་ཡེ་ཤེས་རྒྱ་མཚོས་གྲུབ་པར་བགྱིས་པ་འགྲོ་ཀུན་བྱང་ཆུབ་སྤྱོད་པའི་གྲུ་བོར་འཇུག་པའི

རྒྱུར་གྱུར་ཅིག།མངྒ་ལ་ཤྲཱི་ཛཱ་ལ་ཛམྦུ་དཱི་པ་ཨ་ལཾ་ཀ་ར་བྷ་ཝནྱཱ།།།༈སྭ་སྟི།དཀར་བརྒྱུད་མགྲོན་པོ་ཡབ་སྲས་ཐམས་ཅད་ཀྱི།།
རྡོརྗེའི་ཐུགས་ཀྱི་བཞེད་དགོངས་བླ་མེད་པ།།རྒྱལ་སྲས་སྤྱོད་པའི་རྣམ་པར་ཐར་པའི་ཚུལ།།མདོ་རྒྱུད་ཆོས་ཀུན་ལག་ལེན་གནད་བསླུས་པ།།གང་ཡང་ཐར།།།
འདོད་སྐལ་བ་མཆོག་ལྡན་རྣམས།།ཚེ་གཅིག་སངས་རྒྱས་སར་དཀྲིའི་ལམ་སྟོན་པ།།རིན་ཆེན་སྒྲོན་མེ་འདི་ཡིན་གཞན་དུ་ན།།ཚིག་ཙམ་མུན་ནང་།།
ལུས་ལ་འབྲས་བུ་ཅི།།དེ་སླད་གདམས་ཟབ་སྙིང་པོའི་ཡང་སྙིང་འདི།།དམ་ཆོས་ཚུལ་བཞིན་བྱེད་ལ་ཕན་ཕྱིར་དུ།།བླ་མ་འཇམ་དབྱངས་གྲགས
པས་ལྷག་བསམ་གྱིས།།ཊཾ་སྲང་ཚིག་སྟོང་ཉི་བརྒྱ་ལྔ་བཅུ་དང་།།ཀོང་ཟུར་འགྱུར་མེད་སྐལ་བཟང་རྒྱ་མཚོའི་ཆེད།།དངུལ་སྲང་བཞི་བརྒྱ།
ཉི་ཤུ་ཆོས་ལྡན་ནས།།སྲང་བརྒྱ་ཡོན་སྦྱར་པར་གཞི་ལེགས་བསྒྲུབས་དགེས།།སྙིང་པོའི་བསྟན་དང་བླ་མའི་ཞབས་བརྟན་ཞིང་།།བརྒྱད་འཛིན

སྤོང་བམ་དབེན་ཁྲོད་ཕྱོག་མེད་འགེངས།།རྒྱལ་ཁམས་ན་མུག་འཁྲུག་རྩོ་ཉེར་ཞི་ཞིང་།།རྫོགས
ལྡན་སྐལ་བཟང་སྣང་བ་འཕེལ་རྒྱས་ཀྱིས།།བདེ་སྐྱིདའདབ་སྟོང་དགའ་ཚལ་བཞད་གྱུར་ཅིག།རྒྱུ་སྦྱོར་འབྲེལ་ཐོག
རྣམས་ཀྱང་གནས་ཐཱབས་སུ།།ཚེ་བསོད་ཡེ་ཤེས་ཡར་